Άμπι Μαν

Ο Άμπι Μαν (Abby Mann, 1 Δεκεμβρίου 1927 – 25 Μαρτίου 2008) ήταν Αμερικανός σεναριογράφος και παραγωγός. Η σημαντικότερη ίσως ταινία στην οποία έγραψε το σενάριο είναι Η Δίκη της ΝυρεμβέργηςΚριτική της ταινίας. Βραβεύτηκε με Όσκαρ το 1961. Δημιούργησε επίσης τον αστυνομικό επιθεωρητή Κότζακ, γνωστό από την ομώνυμη τηλεοπτική σειρά. Για το τελευταίο έργο τιμήθηκε και με Βραβείο ΕΜΜΥ.
Σταδιοδρομία
Γεννήθηκε την 1η Δεκεμβρίου 1927 στη Φιλαδέλφεια. Ron Wertheimer, "The Sleeping Car Porter Who Won the Last Round". The New York Times, 23 Φεβρουαρίου 2002. 
Το κατά κόσμον όνομά του ήταν Αβραάμ Γκούντμαν (Abraham Goodman) και μεγάλωσε στο Ανατολικό Πίτσμπουργκ, στην Πενσιλβάνια. 

Τα γνωστότερα έργα του έγιναν κοινωνικές και δραματικές σειρές ή ταινίες. Το σενάριο που τον έκανε περισσότερο διάσημο είναι εκείνο για την ταινία Η Δίκη της Νυρεμβέργης, που προβλήθηκε για πρώτη φορά το 1959, ως τηλεοπτική σειρά. Η διασκευή για τη μεγάλη οθόνη σκηνοθετήθηκε το 1961 από τον Στάνλεϊ Κράμερ και ο Μαν βραβεύτηκε με Όσκαρ διασκευασμένου σεναρίου. Κατά την ομιλία του στην απονομή, είπε: 

"A writer worth his salt at all has an obligation not only to entertain but to comment on the world in which he lives."Ron Weiskind and Barbara Vancheri, "Pittsburgh goes to the Oscars". Pittsburgh Post-Gazette, 9 Μαρτίου 2003. 

Δηλαδή: "Ένας συγγραφέας που αξίζει το μισθό του έχει την υποχρέωση όχι μόνο να ψυχαγωγεί αλλά να σχολιάζει τον κόσμο στον οποίο ζει. Και όχι μόνο να σχολιάζει αλλά να βρει την ευκαιρία να αλλάξει τον κόσμο".ΕΡΤ, "Έφυγε" ο σεναριογράφος Άμπι Μαν , 31 Μαρτίου 2008.

Το 2001 ο Μαν διασκεύασε το έργο και το παρουσίασε στο Μπρόντγουεϊ, με το Μαξιμίλιαν Σελλ, σε διαφορετικό ρόλο από εκείνον που είχε στην κινηματογραφική ταινία του 1961.Bruce Weber, "On Evil and the Citizen, No Answers Are Easy". The New York Times, 27 Μαρτίου 2001.
 Τηλεοπτική προσφορά 
Στο χώρο της τηλεόρασης, η πιο αξιοσημείωτη ίσως παρουσία του Μαν ήταν η δημιουργία της τηλεοπτικής σειράς Κότζακ, με πρωταγωνιστή τον Τέλι Σαβάλας. Ο Μαν ήταν διευθυντής παραγωγής, αλλά σε πολλά από τα επεισόδια έγραψε το σενάριο."'Kojak' (1973)". Internet Movie Database Έγραψε επίσης το σενάριο για τα έργα The Marcus-Nelson Murders, The Atlanta Child Murders,Sally Bedell Smith, "CBS Turning Cameras on its Decision-Makers". The New York Times, 9 Φεβρουαρίου 1985. Teamster Boss: The Jackie Presser StoryJohn J. O'Connor, "Corruption, Love and Murder, All From Real Life". The New York Times, 11 Σεπτεμβρίου 1992. και Indictment: The McMartin Trial,John J. O'Connor, "The Horrors Behind The McMartin Trial". The New York Times, 19 Μαΐου 1995. . Επίσης έγραψε το σενάριο της ταινίας War and Love.Vincent Canby, "Screen: War and Love". The New York Times,13 Σεπτεμβρίου 1985.
Θάνατος
Απεβίωσε στο Μπέβερλι Χιλς της Καλιφόρνια στις 25 Μαρτίου του 2008, σε ηλικία 80 ετών, έπειτα από καρδιακή προσβολή.Νεκρολογία - VarietyΝεκρολογία στους - Los Angeles Times Ο θάνατός του συνέβη μία μόλις μέρα μετά το θάνατο του Ρίτσαρντ Γουίντμαρκ, ενός από τους πρωταγωνιστές στην ταινία Η δίκη της Νυρεμβέργης.

Την ημέρα του θανάτου του Μαν η δημοσιογράφος και παρουσιάστρια του προγράμματος του BBC Radio 4 Σαρλότ Γκριν προκάλεσε συζητήσεις με τα χαχανητά τηςRadio 4 news hit by giggling fit BBC News 28 Μαρτίου 2008. ενώ ανακοίνωνε στο ραδιόφωνο την είδηση του θανάτου του σεναριογράφου. Τα ακατάσχετα γέλια της Γκριν οφείλονταν στο γεγονός ότι η προηγούμενη είδηση που εκφώνησε η ίδια περιείχε ένα ηχητικό απόσπασμα με την πρώτη γνωστή ηχογράφηση τραγουδιού του 1860. Κάποιος της είχε ψιθυρίσει στο αυτί ότι ο ήχος έμοιαζε «σαν μια μέλισσα που βούιζε μέσα σε ένα μπουκάλι»Άρθρο του Nick Allen "Radio 4 newsreader floored by serious attack of the giggles". The Daily Telegraph, 29 Μαρτίου 2008, σελ. 13. Οι συντελεστές της εκπομπής ζήτησαν συγγνώμη από την οικογένεια του Μαν.
 Παραπομπές 

 Εξωτερικοί σύνδεσμοι 

 1961 - Κατάλογος βραβευθέντων με Όσκαρ
 Σελίδα μνήμης για τον Abby Mann στο FindaGrave

Κατηγορία:Αμερικανοί σεναριογράφοι